CELEX: 62018TN0147
Language: bg
Date: 2018-03-01 00:00:00
Title: Дело T-147/18: Иск, предявен на 1 март 2018 г. — APG Intercon и др./Съвет и др.

14.5.2018   
            
            
               BG
            
            
               Официален вестник на Европейския съюз
            
            
               C 166/36
            
         Иск, предявен на 1 март 2018 г. — APG Intercon и др./Съвет и др.
   (Дело T-147/18)
   (2018/C 166/46)
   Език на производството: английски
   
      Страни
   
   
      Ищци: APG Intercon Ltd (Никозия, Кипър) и 147 други ищци (представители: A. Markides, K. Scordis, A. Gavrielides, C. Velaris, C. Velaris, lawyers, A. Robertson QC (Queen’s Counsel) и G. Rothschild, Barrister)
   
      Ответници: Съвет на Европейския съюз, Европейска комисия, Европейска централна банка, Еврогрупа (представлявана от Съвета на Европейския съюз) и Европейски съюз (представляван от Европейската комисия)
   
      Искания на ищците
   
   Ищците искат от Общия съд:
   
               —
            
            
               да осъди ответниците да им платят сумите, посочени в таблицата, приложена към исковата молба, както и лихви, считано от 26 март 2013 г., до постановяването на решението на Общия съд, като обезщетение за претърпените вреди в резултат на решенията на Еврогрупата във връзка с оздравяването на Cyprus Popular Bank Public Co Ltd (наричана по-нататък „Laiki Bank“), оздравяването със собствени средства на Bank of Cyprus Public Company Limited (наричана по-нататък „Bank of Cyprus“) и продажбата на активи и клонове на посочените банки в Гърция, и/или в резултат на предоставянето на спешна помощ за осигуряване на ликвидност на Laiki Bank със съгласието на Европейската централна банка и последващото прехвърляне на съответния пасив на Bank of Cyprus под ръководството на Европейската централна банка,
            
         или при условията на евентуалност:
   
               —
            
            
               да обяви, че ответниците носят извъндоговорна отговорност и да определи производството, по което да се установи действително понесената от ищците загуба, подлежаща на възстановяване,
            
         и във всички случаи:
   
               —
            
            
               да осъди ответниците да заплатят съдебните разноски, направени от ищците в настоящото производство.
            
         
      Основания и основни доводи
   
   В подкрепа на иска си ищците излагат две основания.
   
               1.
            
            
               Първо основание — нарушение на основния принцип на равно третиране и недопускане на дискриминация:
               
                           —
                        
                        
                           налице е неправомерна дискриминация между кредиторите на Laiki Bank и/или между кредиторите на Bank of Cyprus в резултат на мерките, приети от институциите на Европейския съюз,
                        
                     
                           —
                        
                        
                           посочените нарушения са достатъчно съществени, тъй като институциите явно и сериозно са нарушили пределите на правото си на преценка, и
                        
                     
                           —
                        
                        
                           съществува пряка причинно-следствена връзка между нарушенията и претърпените от ищците вреди.
                        
                     
         
               2.
            
            
               Второ основание — нарушение на основния принцип на закрила на правото на собственост:
               
                           —
                        
                        
                           правото на собственост на ищците вложители е отнето в резултат на мерките, приети от институциите на Европейския съюз,
                        
                     
                           —
                        
                        
                           ищците вложители не са получили справедливо обезщетение за претърпените загуби, в нарушение на основния принцип на закрила на правото на собственост,
                        
                     
                           —
                        
                        
                           посочените нарушения са достатъчно съществени, тъй като институциите явно и сериозно са нарушили пределите на правото си на преценка, и
                        
                     
                           —
                        
                        
                           съществува пряка причинно-следствена връзка между нарушенията и претърпените от ищците вреди.